open-index/open-wikipedia-markdown huggingface dataset:
Lucien Lesna

**Lucien Lesna** (Le Locle, Suitza, 1863ko urriaren 11 &ndash; Évreux, 1932ko uztailaren 11), frantziar txirrindulari bat izan zen. Paris-Roubaix klasikoa birritan irabazi zuen, eta baita Europako lehen txapelketa ere.

## Biografia 
Suitzan jaio zen naiz eta frantziar gurasoak zituen. Txirrindularitza berandu ezagutu zuen eta 26 urte zituenean hasi zen lasterketak egiten. 1894an zegoen klasika handiena irabazi zuen; Bordele-Paris. Hau, Peugeot bizikleta batekin lortu zuen. Horren ostean, pistan aritu zen.

Txirrindularitza eta gero, 1909 eta 1910ean, Paue hirian, hegazkinak pilotatzeko eskola batean egon zen. 1910ean hegazkin istripu larria izan zuen.

1932ean hil zen moto istripu baten ondorioz Évreux herriko sarreran.

## Palmaresa 
**1894**
* Bordele-Paris.
* Paris-Saint-Malo.
* Paris-Bar-le-Duc.
**1895**
* Frantziako fondo-erdiko txapelketa.
**1896**
* Europako fondo-erdiko txapelketa.
**1898**
* Europako fondo-erdiko txapelketa.
**1901**
* Paris-Roubaix.
* Bordele-Paris
**1902**
* Parix-Roubaix.
* Marseilla-Paris.
* 2. Bordele-Parisen

## Kanpo estekak
Nongshim

**Nongshim Co., Ltd.** (; Itzulpena: Nekazariaren Bihotza) Hego Koreako janari eta edarien konpainia da. Seulen du egoitza nagusia. Nongshim 1965ean sortu zen **Lotte Food Industrial Company** izenarekin.

Nongshim Hego Koreako berehalako fideoen eta pintxoen konpainiarik handiena da. 2015 amaieran, Nongshim-ek 2,57 bilioi irabazi zituen aktiboetan eta 2,81 bilioi irabazi zituen salmentetan. Mundu osoan 11 lantegi zuzentzen ditu, filialak Korean eta atzerrian ditu eta 100 herrialde baino gehiagotan dihardu.

## Erreferentziak 
## Kanpo estekak 
*  Nongshim-en webgune ofiziala
Hormel

**Hormel Foods Corporation** George A. Hormel-ek George A. Hormel & Company izenarekin 1891an Austin-en (Minnesota) sortutako konpainia estatubatuarra da. Jatorriz urdaiazpikoa, saltxitxak eta beste txerri, oilasko, behi eta arkume produktuak ontziratu eta saltzen zituzten kontsumitzaileei. 1980ko hamarkadan, Hormel ontziratutako eta hozkatutako elikagaien eskaintza zabalagoa eskaintzen hasi zen. Konpainiak 1993an *Hormel Foods* izena aldatu zuen.

## Kanpo estekak 
*  Hormel-en webgune ofiziala
Conagra Brands

**Conagra Brands, Inc.** Amerikako Estatu Batuetako ontziratutako elikagaien enpresa da, Chicagon (Illinoisen) du egoitza nagusia.
## Kanpo estekak 
*  Conagra Brands-en webgune ofiziala
Parañaque

**Parañaque**, izen ofiziala **Parañaque Hiria** (), Filipinetako hiria da, Luzon uhartean dagoena, Hiriburu Nazionalaren Eskualdean. 2015ean 665.822 biztanle zituen.

## Geografia 
### Klima 

## Erreferentziak 
## Kanpo estekak
Jean Couzy

**Jean Couzy** (Nérac, 1923ko uztailaren 9a - Dévoluy mendigunea, 1958ko azaroaren 2a) frantziar alpinista izan zen. 

## Bizitza 
Ingeniaritza aeronautikoa ikasi zuen École Polytechniquen. Eskalatzaile bikaina, bere ohiko eskalada-laguna Marcel Schatz izan ohi zuen soka-lagun. Harekin parte hartu zuen 1950ean, 27 urte zituela, Annapurnako frantziar espedizioan. 1955eko maiatzaren 15ean, Makaluko lehen igoera egin zuen Lionel Terrayrekin.

[thumb|Couzy ibilbidea - Ovest, [Dolomitak]]
Alpeetan, bera izan zen honako ibilbide hauetatik igotzen lehena:
* Aiguille de l'M Chamonixetik gertu, "La Couzy" izeneko ibilbide klasiko (D) zorrotza.
* Ibilbide oso zaila (ED) Olanen ipar-mendebaldeko aurpegian.
* Couzy ibilbidea Ovest gailurraren iparraldeko aurpegian, Dolomitetan.

1958ko azaroaren 2an hil zen, Dévoluy mendigunean, Crête des Bergersen hegoaldeko aurpegian (Bureko ordokiaren hegoaldeko ertzan) eroritako harri batek buruan jo zuenean. Montmaur hilerrian lurperaturik dago, istripua gertatu zen mendiaren magalean.

## Kanpo estekak
Mary Decker

**Mary Decker-Slaney** ( Bunnvale, New Jersey, 1958ko abuztuaren 4a) erretiratutako atleta estatubatuarra da gaur egun. Helsinkin 1983an munduko txapelduna izan zen 1500 eta 3000 metroko lasterketetan.

## Kirol-karrera 
1983ko Helsinkiko Munduko Txapelketan, urrezko domina irabazi zuen 1500 metroetan, 4:00,90 segundoko denborarekin, eta Zamira Zaytseva eta Yekaterina Podkopayeva sobietarren aurretik iritsi zen helmugara. Urrezko domina ere irabazi zuen 3000 metroko lasterketan, 8:34,62 segundoko denborarekin, Brigitte Kraus alemaniarraren eta Tatyana Kovalenko-Kazankina sobietarraren aurretik.

Gaur egun (2019), Mary Deckerrek oraindik 1500 metroko markarik onena du Panamerikar Jokoetan 1979ko uztailaren 13az geroztik.

## Kanpo estekak
Brigitte Kraus

**Brigitte Kraus** (Bergisch Gladbach, 1956ko abuztuaren 12a) atleta alemaniarra izan zen, 3000 m-ko lasterketan espezializatua, eta 1983an munduko txapeldunorde izatera iritsi zen.

## Kirol-karrera 
1983ko Helsinkiko Munduko Txapelketan, zilarrezko domina irabazi zuen 3000 metrotan, 8:35,11 segundoko denborarekin, Mary Decker estatubatuarraren atzetik eta Tatyana Kovalenko-Kazankina sobietarraren aurretik.

## Kanpo estekak
Peter Diener

**Peter Diener** (Zittau, Alemania, 1929ko urtarrilaren 29a) germano-suitzar alpinista da, Suitzako muturreko eskaladaren aitzindaria eta Dhaulagiri eskalatzen lehena.

## Kanpo estekak
Norman Rockwell

**Norman Percevel Rockwell** (New York, 1894ko otsailaren 3a - Stockbridge, Massachusetts, 1978ko azaroaren 8a) estatubatuar margolari eta ilustratzailea izan zen. Haren lana Estatu Batuetako kulturaren adierazgarria da. Ezaguna da *The Saturday Evening Post* aldizkariaren azalerako egin zituen ilustrazioengatik, baita Boy Scouts of America taldearen ''Boy's Life* aldizkarirako ilustrazioengatik ere. Halaber, berrogei liburu baino gehiago ilustratu, eta AEBetako eta beste herrialde batzuetako hainbat presidente erretratatu zituen.

## Iruditegia 

Norman Rockwell- Scout at Ships Wheel.jpg|*Scout at Ship's Wheel'', 1913
Norman Rockwell Red Cross Magazine 1918.jpg|Rockwell's first Scouting calendar, 1925
SaturdayEveningPost27Sep1924.jpg|thumb|*Saturday Evening Post* cover from Rockwell's painting years (27 Sep 1924)
"Freedom of Speech" - NARA - 513536.jpg|*Freedom of Speech*, 1943
"Freedom From Want" - NARA - 513539.jpg|*Freedom from Want*, 1943
Rockwell studio rear.jpg|Norman Rockwellen estudio
Perpetual Motion by Norman Rockwell.jpg|Cover of October 1920 issue of *Popular Science* magazine

## Kanpo estekak
Ned Overend

**Edmund Overend**, **Ned Overend** ezizenaz ezaguna, (Taipei, 1955eko abuztuaren 20a) txirrindulari ohia da. Mendi bizikleta bera urte nahikotxo zituenean asmatu zen, eta beraz, bere lorpenak urte dezenterekin lortu zituen. Mendi bizikletan aritu baino lehen motokrosean aritu zen eta han lortutako esperientzia balio handikoa izan zen mendi bizikletako lasterketetan. 1990. urtean, lehenengo Mendi Bizikletako Munduko Txapelketa egin zenean berak irabazi zuen.

## Taldeak 
* Schwinn (1984-1987).
* Specialized (1988-1992).

## Palmaresa 
### 1985 
* Mount Evans Hill Climb.

### 1986 
* Estatu Batuetako NORBA Mendi Bizikleta Txapelketa.
* Mount Evans Hill Climb.

### 1987 
* Estatu Batuetako NORBA Mendi Bizikleta Txapelketa.

### 1989 
* Estatu Batuetako Mendi Bizikleta Txapelketa.

### 1990 
* Munduko txapelketa.
* Estatu Batuetako Mendi Bizikleta Txapelketa.

### 1991 
* Estatu Batuetako mendi Bizikleta Txapelketa.

### 1992 
* Estatu Batuetako Mendi Bizikleta Txapelketa.

### 2004 
* Coloradoko Txapelketa.
* Road Apple Rally.

### 2007 
* Teva Mountain Bike Games Hillclimb.

### 2009 
* Road Apple Rally.

### 2011 
* Mount Washington Auto Road.

### 2012 
* Masters Ziklo-Kros Txapelketa (55-59).

## Kanpo estekak
New Order

**New Order** 1980an sortutako pop-rock talde ingelesa dira. Taldea Joy Division desagertu ondoren sortu zen, Ian Curtis abeslariak buruaz beste egin zuenean: talde hartako Bernard Sumner ahots eta gitarra-joleak, Peter Hook baxu-jotzaileak eta Stephen Morris bateria-jotzaileak izen berriarekin aurrera egitea erabaki zuren. 1980an bertan haiekin bat egin zuen Gillian Gilbertek teklatuetan.

New Order-ek post-punka dantzako musika elektronikoarekin batu zuen, eta 1980ko hamarkadako talde txalotuenetakoa bilakatu zen, eta eragin handikoa ere bai.

## Ibilbidea 
Beraien jatorrizko hirian, Manchestegile eskubideengatikerren, Factory Records diskoetxea eta The Haçienda diskoteka taldearen epizentro sortzaileak izan ziren.

Taldearen lehen urteak Joy Division-en itzalaren pean garatu ziren, baina 1980ko hamarkada hasierako New Yorkeko klub ingurunean, dantzaren eszenan izandako esperientziak eraman zituen erritmo dantzagarriak eta tresneria elektronikoa gero eta gehiago txertatutzera beren lanean.

1983ko "Blue Monday" arrakasta, inoizko 12 hazbeteko single salduena bilakatu zen, ereserki bat dance musika elektronikoaren historian. 1980ko hamarkadan, *Power, Corruption & Lies* (1983), *Technique* (1989) diskak eta *Substance* (1987) single bilduma kaleratu zituzten arrakasta handiz.

1993an desegin ziren, musikariak banakako proiektuetan lan egiteko, eta 1998an berriro elkartu aurretik. Harrezkero hala aritu dira, tarteka batuz, baina 2007an Hook baxujoleak taldea utzi zuen azkenengoz, egile eskubideengatik borrokan hasi zelarik taldekideekin geroago. 2015ean kaleratu zuten estudioko beraien hamargarren diskoa, *Music Complete*.

## Erreferentziak 
## Kanpo estekak
Ebamirentxu joan zen

**Ebamirentxu joan zen** Drindots taldeak 1996an kaleratutako abesti bat da, Fórmula V taldearen *Eva María se fue* kantuaren moldaketa bat da.

## Hitzak 
Horrela hasten da abestia:
: *Ebamirentxu joan zen eguzki bila hondartzara*
: *marradun bikinia eta maleta hartuta.*
: ...

## Kanpo estekak
Ryszard Gajewski

**Ryszard Gajewski** (Zakopane, 1954ko urriaren 5a) mendizale poloniarra da, 1984ko urtarrilaren 12an Manasluko neguko lehen **igoera** egin zuen Maciej Berbekarekin batera .

## Igo dituen zortzimilakoak 
* Manaslu (8156 m.) Maciej Berbekarekin
* Cho Oyu (8201 m.) Maciej Pawlikowskirekin

## Kanpo estekak 
* MountEverest.net Poloniako alpinismoaren kronograma
Dirk Stikker

**Dirk Uipko Stikker** (Winschoten, 1897ko otsailaren 5a - Wassenaar, 1979ko abenduaren 23a) herbeheretar diplomazialari eta politikaria izan zen. Hainbat banku eta enpresatan lan egin zuen politikan hasi aurretik. 1946an Askatasunaren Alderdiaren eta 1948an Askatasunaren eta Demokraziaren Aldeko Herriaren Alderdiaren sortzailea izan zen. Atzerri ministro izan zen 1948tik 1952ra, enbaxadore Erresuma Batuan 1952tik 1958ra, enbaxadore NATOn 1958tik 1961era eta NATOko Idazkari Orokorra 1961etik 1964ra.
Marin Marais

**Marin Marais** (Paris, 1656ko maiatzaren 31 - ibid., 1728ko abuztuaren 15a) viola da gamba jotzailea eta konpositore frantziarra izan zen, Jean-Baptiste Lullyren eta Monsieur de Sainte-Colomberen ikaslea. 1676an Frantziako Luis XIV.a erregearen gorteko musikari izendatu zuten. Kargu horretan nabarmendu zen, eta 1679an *ordinaire de la chambre du roi pour la viole* izendatu zuten, 1725 arte mantendu zuen titulua.

Viola da gamba jotzaile bikaina eta musika tresna horretarako lanen konpositore onenetakoa izan zen. *Pieces de viole* biltzen dituzten bost liburu idatzi zituen, gehienak baxu jarraituko suiteak. Pieza horiek gustukoak zituzten gortean, eta haiei esker gogoan izan zuten luzaroan musikaria, "biolaren inperioa sortu eta finkatu zuena" izan baitzen (Hubert le Blanc, 1740). Haren lanen artean, operak ere daude, horien artean ezagunena *Alcyone* (1706), ekaitzaren eszenagatik.

Biolarako piezen edizio integral bat dago, Éditions JM Fuzeau-k argitaratua.

## Lanak 
Violarako 600 pieza baino gehiago ondu zituen, bost liburutan banatuta.

* *Pièces à une et à deux violes* ("Biola bat eta bitarako piezak", 1686)
* *Basses continues des pièces à une et deux violes avec une augmentation de plusieurs pièces particulières en partition* ("Biola bat eta bitarako piezetako baxu jarraitua eta zati bereiziak dituzten zenbait pieza", 1689)
* *Pièces pour violes, Deuxième livre* ("Biolarako piezak, bigarren liburua", 1701)
* *Pièces pour viole, Troisième livre* ("Biolarako piezak, hirugarren liburua", 1711)
* *Pièces à une et à trois violes, Quatrième livre* ("Biola bat eta hirutarako piezak, Laugarren liburua", 1717)
* *Pièces pour viole, Cinquième livre* ("Biolarako piezak, bosgarren liburua", 1725)
* ''Les Folies d'Espagne* ("Espainiako erokeriak")

Hirukoterako piezak. Frantzian genero hau landu zuen aurreneko konpositoreetako bat da:

* *Pièces en trio pour les flûtes, violons et dessus de viole avec la basse continue* ("Hirukotekako piezak, flautak, biolinak, biola eta baxu jarraituarekin", 1692)
* *La Gamme et autres morceaux de symphonie pour le violon, la viole et le clavecin* ("Gama eta sinfoniako beste pieza batzuk biolinerako, biolarako eta klabezinerako", 1723)

Tragedia musikatuak (edo operak):

* *Alcide* (1693)
* *Ariane et Bacchus* (1696)
* *Alcyone* (1706)
* *Semélé* (1709)

## Bitxikeria 
Bera da *Tous les matins du monde'' ("Munduko goiz guztiak", 1991) filmeko pertsonaia nagusia, Monsieur de Sainte-Colombe eta Maraisen bizitzari buruzko fikzioa da. Azken horren musika filmaren soinu bandaren zati handi bat da.

## Kanpo estekak
James A. Michener

**James Albert Michener** (Doylestown, Pennsylvania, 1907ko otsailaren 3a - Austin, Texas, 1997ko urriaren 16a) estatubatuar idazlea izan zen. Mabel Michener amak kuakero gisa hezi zuen. Swarthmore Collegen Pennsylvanian eta Eskoziako St Andrews Unibertsitatean ikasi zuen eta ingeleseko irakasle izan zen hainbat ikastetxe eta unibertsitatetan. Bigarren Mundu Gerran armadan sartu zen eta Hego Ozeano Barera bidali zuten. Bere esperientziek *Tales of the South Pacífic* liburua inspiratu zioten, 1948an Pulitzer saria irabazi zuena. Hautagai demokraten aldeko hainbat hauteskunde-kanpainatan parte hartu zuen. Berrogei liburu baino gehiago idatzi zituen, horietako asko best-sellerrak.

## Lanak 
**Eleberriak**
* *Tales of the South Pacific*, 1947
* *The Fires of Spring*, 1949
* *Return to Paradise*, 1950
* *The Bridges at Toko-Ri*, 1953
* *Sayonara*, 1954
* *Hawaii*, 1959
* *Caravans*, 1963
* *The Source*, 1965
* *The Drifters*, 1971
* *Centennial*, 1974
* *Chesapeake*, 1978
* *The Watermen]]*, 1978
* *The Covenant*, 1980
* *Space*, 1982
* *Poland*, 1983
* *Texas*, 1985
* *Legacy*, 1987
* *Alaska*, 1988
* *Caribbean*, 1989
* *Journey*, 1989
* *The Novel*, 1991
* *Mexico*, 1992
* *Recessional *, 1994
* *Miracle in Seville *, 1995
* *Matecumbe *, 2007
**Ez-fikziozkoak**
* *The Future of the Social Studies ("The Problem of the Social Studies")*, 1939, argitaratzailea
* *The Voice of Asia*, 1951
* *The Floating World*, 1954
* * The Bridge at Andau]*, 1957
* * Rascals in Paradise*, 1957
* *Japanese Prints: From the Early Masters to the Modern*, 1959
* *Report of the County Chairman*, 1961
* *The Modern Japanese Print: An Appreciation*, 1968
* *Iberia*, 1968
* *Presidential Lottery*, 1969
* *The Quality of Life*, 1970
* *Kent State: What Happened and Why*, 1971
* *Michener Miscellany – 1950/1970 *, 1973
* *Firstfruits, A Harvest of 25 Years of Israeli Writing*, 1973
* *Sports in America*, 1976
* *About Centennial: Some Notes on the Novel*, 1978
* ''James A Michener's USA: The People and the Land*, 1981
* *Collectors, Forgers — And A Writer: A Memoir*, 1983
* *Six Days in Havana*, 1989
* *Pilgrimage: A Memoir of Poland and Rome*, 1990
* *The Eagle and the Raven*, 1990
* *My Lost Mexico*, 1992
* *The World Is My Home* 1992*
* *Creatures of the Kingdom*, 1993
* *Literary Reflections*, 1993
* *William Penn*, 1994
* *Ventures in Editing*, 1995
* *This Noble Land*, 1996
* *Three Great Novels of World War II*, 1996
* *A Century of Sonnets*, 1997
Lionel Terray

**Lionel Terray** (Grenoble, 1921eko uztailaren 25a - Vercors mendigunea, 1965eko irailaren 19a) frantziar mendizale eta eskalatzailea izan zen. Lehen igoera asko egin zituen, horien artean Makalu Himalaian (Jean Couzyrekin 1955eko maiatzaren 15ean) eta Cerro Fitz Roy Patagoniako Andeetan (Guido Magnonerekin 1952an).

## Bizitza 
thumb|Lionelen hilobia Chamonixen
Terrayk, eskalada gidari eta eski irakasleak, aktiboki parte hartu zuen Alemaniaren aurkako mendi borrokan Bigarren Mundu Gerran. Gerraren ondoren, Chamonixeko eskalatzaile eta gidari onenetako bat izan zen; frantziar, italiar eta suitzar Alpeetako tontorrik ospetsuenetako batzuen igoera azkarrengatik ezaguna: Grandes Jorasseseko Walker Spurra, Peutereyko Aiguille Noireren hegoaldeko aurpegia, Piz Badileren ipar-ekialdeko aurpegia eta Eigerren iparraldeko aurpegia. Terrayk, sarritan Louis Lachenal eskalada-kidearekin, eskaladako abiadura errekor ugari hautsi zituen.

## Ikus, gainera 
* 1950eko Annapurnako frantziar espedizioa

## Kanpo estekak
Nancy Porsia

**Nancy Porsia** (Matera, Italia, 1981) kazetaria eta analista da. Afrika iparraldeko eta Ekialde Hurbileko gatazketan aditua, migrazio gaietan espezializatua..

## Biografia 
Nancy Porsia kazetari eta ekoizle autonomoa da. Libian, Iraken, Sirian, Libanon eta Tunisian egindako lana RAI, SkyTG24, Il Fatto Quotidiano, L 'Espresso, arte, ard, The Guardian eta Al Jazeera irratiek argitaratu dute. Iraultza amaitu zenetik 2016ra arte gerra zibila estali zuen. Migrazioan espezializatua, migratzaileei eta trafikatzaileei buruz idatzi du. Libiako kostazainei buruzko ikerketaren egilea da, 2016ko abenduan argitaratua. 2017tik Afrikako adarraren migrazio-fluxua dokumentatzen du, Eritreari arreta berezia eskainiz. Unibertsitate eta institutu pribatuetarako migrazioari eta segurtasunari buruzko aholkulari eta ikertzaile gisa ere lan egiten du.

## Erreferentziak 
## Kanpo estekak 
* Nancy Porsia. *Etica di un passatore di migrant*i

* Nancy Porsia. Twitter

* Nandy Porsia. Facebook
Elx–Abiadura Handia geltokia

**Elx–Abiadura Handia** (katalanez: **Elx–Alta Velocitat**; **Elx AH** laburtua) Valentziar Herrialdeko Baix Vinalopó eskualdeko tren geltoki bat da, Elx udalerrian kokatuta dagoena.

## Izenak 
Proiektuan zehar, 2010ean, ''Dama d'Elx* (Elxeko Dama) izena proposatu zen, erromatarren aurreko bustoaren omenez, Elxeko Dama bezala ezagutzen dena.

Ondoren, geltokia Matola auzoan dagoenez, *Elx-Matola* izena agertu zen.

Azkenik, Villenan bezala, *Elx–Alta Velocitat'' (Elx–Abiadura Handia) izen bikoitza aukeratu zen.

## Egoera 
Geltokia honako burdinbide hauen ibilbidearen zati da:

* : 482,2 kilometro-puntua

## Historia 
Geltokia 2021eko otsailaren 1an inauguratu zen Madril-Valentzia abiadura handiko burdinbideko Montfort Cidekoa-Orihuela tartearen inaugurazioa zela eta.

## Geltokia 
Eraikinak 40 milioi euroko aurrekontua du, 5 250 m2-ko azalera, eta diseinu modernoa eta berezia du. Proiekzioan, ekoiraunkortasuneko eta irisgarritasun unibertsaleko azken irizpideak hartu dira kontuan. Eraikina bi solairutan banatuta dago eta egurrezko egitura uhindua duen estalki bat du. Horren azpian, espazioak bi bolumen itxi, luzanga eta trenbide-linearekiko paralelotan antolatzen dira; lehenak solairu bakarra du, eta bigarrenak, nasen ondokoa, bi. Bien artean 1 000 m2-ko ataria dago, eta nasen eta bigarren bolumenaren artean, ontziratzeko eremu mugatua.

Erabilera publikoko gunea beheko solairuan dago, eta honako hauek ditu: bidaia-zentroa (sei salmenta-puntu eta informazio-postu bat, bezeroaren arretarako bulegoa eta txartelen autokontsumorako makinak), kontsigna, komunak eta 1 600 m2-ko merkataritza-eremua.

Adif enpresako langileen barneko gelak bigarren bolumenean daude, eta beheko solairua eta lehen solairu osoa hartzen dituzte. Hauek dira: zirkulazio-kabinetea, kontrol- eta zaintza-zentroa, kontu-hartzaileen gela, aldagelak eta langileen komunak, bulegoak, biltegiak eta instalazio osagarriak.

Tren-azpiegitura lehenengo solairuan dago. Azken horrek 4 bide ditu, erdiko biak igarobideak dira eta alboetako nasek 400 metroko luzera eta 10 metroko zabalera dute, geltokiko estalkiak partzialki babestuta. Bertara iristeko eskailera mekanikoak eta igogailuak erabili behar dira, eta beheko solairuan dagoen azpiko pasabide baten bidez lotzen dira.

Eraikinaren kanpoaldean 2 km luzeko sarbide-bide bat eraiki da, 340 errepide nazionalarekin lotzen dena, A-7 autobiaren 719. irteeran dagoen inguruko biribilgunean. Kanpoko urbanizazioan lorategiak, 15140,70 m ² -ko aparkalekua (560 plaza) eta mugikortasun urriko pertsonentzat gordetako espazioak daude. Azpiegiturak 20 ibilgailurentzako taxi-aparkalekua, autobus-geltokia, autobus-plazak eta bidaiarien igoera/jaitsiera azkarrerako une bateko geralekua ditu. Gainera, instalazioetara baimenik gabe ez sartzeko, esparruak babes-hesi bat du.

## Zerbitzuak 
## Erreferentziak 
## Ikus, gainera 
* Administrador de Infraestructuras Ferroviarias
* Renfe Operadora

## Kanpo estekak
Jarmila Kratochvílová

**Jarmila Kratochvílová** (Golčův Jeníkov, Txekoslovakia; 1951ko urtarrilaren 26a) atleta txekoslovakiar erretiratua da eta 400 eta 800 metroko lasterketetan bikain aritu zen, nahiz eta marka bikainak egin zituen 200 eta baita 100 metroetan ere. Munduko txapelduna izan zen 1983an Helsinkin 400 eta 800 metrotan, gainera Europako hiru txapelketa irabazi zituen 800 metrotan. 400 eta 800 metroko lasterketako munduko errekorrak lortu zituen, horietako azkena oraindik mantentzen dena, hau da, 1983ko abuztuan 1:53.28ko marka ezarri zuen 800 metrotan, Helsinkin, Lehen Munduko Txapelketatzat jotzen den hartan. Atletismoan denbora luzeenez irauten duen errekorra da.

## Kanpo estekak
Valenzuela (Filipinak)

**Valenzuela**, izen ofiziala **Valenzuela Hiria** (), Filipinetako hiria da, Luzon uhartean dagoena, Hiriburu Nazionalaren Eskualdean. 2015ean 620.422 biztanle zituen.

## Geografia 
### Klima 

## Erreferentziak 
## Kanpo estekak
Margaret Roundtree

**Margaret Ivette Roundtree** (Durham, Ipar Carolina, Ameriketako Estatu Batuak, 1988ko ekainaren 7a) saskibaloi jokalari estatubatuarra da. Emakumezkoen Ligako Lointek Gernika Klubean jokatzen du.

## Ibilbidea 
Gardner-Webbeko Unibertsitatean hezia, NCAAren Big South konferentziaren barruan, Europako lehen esperientzia izan zuen Finlandiako Honss Jyvaskylan 2010-2011 denboraldian. Finlandiatik, Espainiako ligara pasatu zen 2012ko udazkenean, GDKO Ibaizabalen taldera. Lehen denboraldian Emakumezkoen Ligara igotzea lortu zuen Caceresen. Urte erdi baino gehiago jokatu zuen Emakumezkoen Ligan, eta otsailean Gernika KESBekin fitxatu zuen, Emakumezkoen 2. Ligan, jarraian berriro maila gorenera igoz.

2014/15 kanpainan, GDKO Ibaizabalera itzuli zen, berriz ere Emakumezkoen 2. Ligan, 2013/14 denboraldian behera egin ondoren, eta hor jokatu zuen 2014tik 2016ra, lehiaketako erreferente handienetako bat bihurtuz. 2016-2017an Araski AESek fitxatu zuen Emakumezkoen Ligan jokatzeko.

2018ko urtarrilean, Akilesen tendoiko lesio gogor bat gainditu eta Araskitik banandu ondoren, estatubatuarrak Pazo arte, Lugora, bidaiatu zuen. Han LF2ko Ensino Lugo klubean denboraldiaren amaierarte jokatu zuen emaitza onak lortuz. Hirugarren partidan jardunaldiko MVP izan zen 31 puntuko balorazioarekin (21 puntu, 9 errebote).

2018-2019 denboraldian berriz bueltatu zen Gernikara eta bertako Lointek Gernikarekin fitxatu zuen. Talde honetan jokatu ditu hurrengo bi denboraldiak ere.
## Klubak 
* 2006-2007: Gardner-Webb ( NCAA ).
* 2007-2008: Gardner-Webb ( NCAA ).
* 2008-2009: Gardner-Webb ( NCAA ).
* 2009-2010: Gardner-Webb ( NCAA ).
* 2010-2011: Eurobasket Udako Liga Atlantan.
* 2010-2011: HoNsU Jyvaskyla (Finlandia-D1).
* 2012-2013 Basket Ibaizabal [GDKO IBAIZABAL], Emakumezkoen Liga 2.
* 2013-2014 Basket Ibaizabal [BIZKAIA GDKO], Emakumezkoen Liga.
* 2013-2014 Gernika Kirol Elkartea Saskibaloia [GERNIKA BIZKAIA], Emakumezkoen Liga 2.
* 2013-2014 Basket Ibaizabal [BIZKAIA GDKO], Emakumezkoen Liga.
* 2014-2016 Basket Ibaizabal [GDKO IBAIZABAL], Emakumezkoen Liga 2.
* 2016-2017 Araski Arabako Emakumeen Saskibaloia [LACTURALE ARASKI], Emakumezkoen Liga.
* 2019-2020 Gernika Kirol Elkartea Saskibaloia [Lointek Gernika Bizkaia], Emakumezkoen Liga Endesa.
* 2020-2021 Gernika Kirol Elkartea Saskibaloia [Lointek Gernika Bizkaia], Emakumezkoen Liga Endesa.

## Palmaresa 
### Txapelketa nazionalak 
### Bakarka 
* 2014-2015 denboraldian, bosgarren jokalari baloratuena izan zen, 21'58 PIR puntu lortuz partida bakoitzeko. 12. jardunaldian adibidez bere taldearen garaipena lortu zuen Arxilen kantxan. Egun hartan 29 puntu lortu zituen, 13 errebote hartu zituen eta 11 falta jaso zituen azkenean 48 puntuko balorazioa izanez.

## Erreferentziak 
## Kanpo estekak 
* Margaret Roundtreeren federazioaren fitxa (FEB)
* Margaret Roundtreeren federazioaren fitxa (FIBA)
* Margaret Roundtreeren facebook orria
* Margaret Roundtreeren twitter oriia
* Berria aldizkarian egindako elkarrizketa
Adam Bielecki

**Adam Radosde Bielecki** (1983ko maiatzaren 12a) poloniar alpinista da, Gasherbrum I eta Broad Peak zortzimilakoen neguko lehen igoerengatik ezaguna. Dominik Szczepańskirekin batera idatzitako S*pod zamarzniętych powiek* liburuan, Bieleckik bere eskaladen historia, Himalaiako espedizioen oroitzapenak eta mendirik garaienek eskatzen duten ahalegina kontatzen ditu.

## Gaztaroa eta hezkuntza 
Adam Bielecki Tychy-n (Polonia) jaio zen. 17 urte zituela, Khan Tengri estilo alpinoan igo zuen pertsonarik gazteena izan zen.

## Ibilbidea 
Bielecki estilo alpinoan igotzen da, oxigeno gehigarririk gabe. 

## Aukeratutako igoerak 
### Igoerak zortzimilakoetan 
* 2011 - Makalu
* 2012 - Gasherbrum I ( **neguko lehen igoera** )
* 2012 - K2
* 2013 - Broad Peak ( **neguko lehen igoera** )
* 2018 - Gasherbrum II ( **mendebaldeko aurpegiaren arabera** )

### Igoerak beste mendi batzuetan 
* „Colton-MacIntyre”. Grandess Jorasses ED +, 1200m.
* „Shmid ibilbidea”. Cervino, TD +, 1100m.
* „Transilvania” Monte Cassale, VII, 1100m.
* „Via Luna 85”, PlaccheZebratta, 6c, 400m.
* „Shangri-La” Osterva, VIII.
* „Szewska Pasja”, Młynarczyk VII +.
* „Ruta Polaca”, Cerro Arenas. TD +, 1000m. Lehen igoera
* „La Perdida”, Cerro Arenas. ED-, 900m. Lehen Igoera
* „Rubenzahl” Kandersteg. WI6.
* „Juvsola” Rjukan. WI6.
* "Jatorrizko ibilbidea" La Esfinge. 6c + / 7a, 800m.

## Kanpo estekak 
* winterclimb.com webgunean egindako igoeraren zerrenda (English), 1999-2013 urteko igoera zerrenda zehatzarekin
Mark David Chapman

**Mark David Chapman** (Fort Worth, Texas, AEB, 1955eko maiatzaren 10a) estatubatuar kriminal bat da eta John Lennon hil zuelako da ezaguna. Hilketa 1980ko abenduaren 8ko gauean, New Yorken, gauzatu zen. 22:52etan gertatu zen Lennonen etxearen aurrean, Dakota Building, 72. kaleko izkinan, Central Parketik gertu, eta 38. kalibreko errebolberreko lau bala erabili zituen. 2000. urtetik aurrera baldintzapeko askatasun-eskaera baterako hautagai zen Chapman, eta New Yorkeko Estatuaren justiziak hamaika aldiz ukatu dio eskaera azken hogei urteotan.

John eta bere emaztea, Yoko Ono, Dakota apartamentu-eraikinetik kanpo zeuden, New Yorken. Chapmanek 5 aldiz egin zion tiro Lennoni, eta batek bizkarrean harrapatu zuen, eskuineko birikan zauri bat eraginez; beste batek Lennonen ezkerreko besoan jo zuen; beste batek lepoan jo zuen; laugarren balak odoljarioa eragin zion bihotzeko arteria batean, eta bosgarren balak horman jo zuen. Bertan egon zen poliziak atxilotu zuen arte, eta delituaren erruduntzat jo zuen bere burua. 20 urteko kartzela-zigorra ezarri zioten. 2000. urtean baldintzapeko askatasunerako hautagai bihurtu zen, eta 14 aldiz ukatu zaio. Gaur egun Wende Correctional Facility espetxean dago Aldenen (New Yorkeko estatua).

## Erreferentziak
General Santos

**General Santos**, ofizialki **General Santos Hiria** (; filipineraz: *Lungsod ng Heneral Santos*), Filipinetako hiria da, Mindanao uhartean dagoena, Soccsksargen eskualdean. 2015ean 594.446 biztanle zituen.

## Geografia 
### Klima 

## Erreferentziak 
## Kanpo estekak
Artur Hajzer

**Artur Henryk Hajzer** (Zielona Góra, 1962ko ekainaren 28a - Gasherbrum I, 2013ko uztailaren 7a) poloniar mendizalea izan zen. Hajzerrek zazpi zortzimilako igo zituen, batzuk ibilbide berrietan zehar (Manasluko ipar-mendebaldeko aurpegia 1986an, Shishapangmako ekialdeko gailurra 1987an) eta Annapurnako neguko lehen eskalada egin zuen 1987ko otsailaren 3an. Annapurna Ekialdeko gailurrera (8010 m) ere iritsi zen ibilbide berri baten bidez, 1988an hego-ekialdeko aurpegitik. Igoera horiek guztiak Jerzy Kukuczkarekin batera egin zituen, oxigeno osagarririk eta Xerpen laguntzarik gabe. Artur ere saiatu zen 3 aldiz hego aurpegitik Lhotseraino igotzen, 8200 metrora iritsi zen 1985ean, 8300 metrora 1987an eta 7200 metrora 1989an. Erreskate operazio bat ere antolatu zuen Everest mendiaren mendebaldeko gailurrean Andrzej Marciniak salbatzeko 1989an. 2011ko irailaren 30ean, Adam Bielecki eta Tomasz Wolfartekin Makalura igo zen. 2013ko uztailean hil zen, Coloir japoniarrean erori ondoren, Gasherbrum I gailurrera iristeko saiakera baten ondoren.

## Zortzimilakoen igoerak 
* 1986 - Manaslu (ibilbide berria)
* 1987 - Annapurna (neguko lehen igoera)
* 1987 - Shishapangma (ibilbide berria)
* 1988 - Annapurna East (ibilbide berria)
* 2008 - Dhaulagiri
* 2010 - Nanga Parbat
* 2011 - Makalu

## Kanpo estekak 
* MountEverest.net Poloniako alpinismoaren kronograma
* Ice Warriorsek ez dute amore ematen - HiMountain neguko espedizioa Broad Peakera - 2008/09. HiMountain wyprawa zimowa Broad Peak - 2008/09. / Ingelesa eta poloniera bertsioa /
Du levande

***Du levande*** () 2007an Suediako Roy Anderssonek idatzi eta zuzendu zuen komedia eta drama beltzeko filma da. Filma "existentziaren handitasunaren" inguruko azterketa da, pertsona talde baten bizitzetan zentratua, hala nola, gehiegizko pisua duen emakumea, psikiatra atsekabetua, bihotz-bihotzeko talde bat, arotza, negozio aholkularia eta eskolan arazo emozionalak dituen irakaslea eta bere alfonbra saltzailea. Filmaren oinarria norvegiar zaharreko esaera bat da, "Gizakia gizakiaren gozamena" da, *Edá* *poetikotik* *Hávamál* poeman oinarritua.  Izenburua Goetheren *Erotica Romana* lanaren estrofa batetik dator, filmaren hasieran izenburu txartel gisa ere agertzen dena: "Beraz, poztu zaitez, bizidunak, zure ohe epel ederrean, Letheren olatu hotzak zuen oin iheskorrak busti bitarte ". 

Filma berrogeita hamar esketx laburrek osatzen dute, gehienak kutsu tragikomikoa dutenak. Aktore gehienak ez dira profesionalak, eta teknika alienatzaileak erabiltzen dira, hala nola, pertsonaiak makillaje ilunean aurkeztea eta kamerari zuzenean hitz egitea. Finantzaketa zaila izan zen eta hiru urte behar izan ziren filmaketak burutzeko. Filmak Zuzendari Onenaren Zilarrezko Hugo Saria irabazi zuen 2007ko Chicagoko Nazioarteko Zinemaldian eta kritikaren ospea jaso du.

Trilogia bateko bigarren filma da, aurretik *Songs from the Second Floor* (2000) izenekoa da eta ondoren *A Pigeon Sat on a Branch Reflecting on Existence* (2014).

## Sinopsia 
Ez dago argumenturik, modu askean konektatzen diren bineta batzuk baizik. Ipuin guztiek pertsonaien funtsezko gizatasuna erakusten dute eta bizitzaren, existentziaren eta zoriontasunaren gaiak jorratzen dituzte.

Filmak teknika zinematografiko bereizgarriak behin eta berriz erabiltzen ditu. Horietako bat ametsak dira eta pertsonaien beldurrak eta nahiak nola islatzen dituzten. Beste bat musika erabiltzea da, elkarrizketekin eta edizioekin batera, bai atzeko musika gisa, bai kamerarekin egindako moduan. Filma bakarrizketa batekin hasten da

## Sariak eta hautagaitzak 
*Du levandek,* sari eta hautagaiez gain, 80. Oscar sarietan atzerriko film onenaren Oscar saria jasotzeko Suediako hautagaia ere izan zen, baina ez zen aukeratua gertatu. 

## Erreferentziak 
## Kanpok estekak 
* Webgune ofiziala
*
Modernismo (Literatura Hispanoamerikarra)

[thumb|250px|[Rubén Darío, Modernismoaren izen nagusia.]]
thumb|250px|Leopoldo Lugones.
[thumb|250px|[Juan Grisek liburu batentzako egin zuen azala.]]
**Modernismoa** espainieraz 1880 eta 1917 artean, Espainian, Katalunian eta Hispanoamerikan garatu zen mugimendu literarioa da. Mugimendu hau batez ere poesia arloan gailendu zen. Literatura honen ezaugarriak, besteen artean, sortzeko errebeldia, aristokrata-jarrera, nartzisismoa, literaturaren ikuspuntutik kulturalismoa eta hizkuntza zein metrika berritzeko erabateko jarrera. Urte horietan letretan eta espirituan krisialdi sakona ematen da eta modernismoa horren adierazpena izango litzateke. Modernismoaren parekoak Europan Art Nouveau (Frantzian eta Belgikan), Liberty (Ameriketako Estatu Batuetan), Jugendstil (Alemanian), Floreale (Italian) eta Modern Style (Ingalaterran) izango lirateke. Modernismoaren sustraietan burgesiaren artearen aurkako desadostasuna ikus daiteke.

## Testuingurua 
XIX. mendearen bukaeran, garaiko literatura joeren aurka zeuden izaera berritzaileko lehenengo erakusketak agertzen dira. Mendearen bigarren erdialdean arrakasta izan zuen eredu errealista ordurako bukatuta zen, eta Ramón de Campoamor eta Gaspar Núñez de Arceren poesia triunfalista eta prosaikoak momentuko beharrei ez dizkie erantzuten. Modernismoa, ezarritako guztiaren aurrean erreakzio menderakaitz eta inkonformista bezala sortu zen. Modernismoa Hispanoamerikan sortu zen, ondoren, apalago, Espainian zabaltzeko ere bai. Bere oinarriak tradizio erromantikoan, sinbolistan eta parnasiano frantsesean bilatu behar dira.

## Kontzeptuaren jatorria 
Jatorrian izengoiti peioratiboa zen. «Modernistak» arauen aurka mugitzen ziren gazte heterodoxoak ziren. Jarrera hori janzkeretan, itxuretan eta bizimoduan adierazten zuten: ile luzeak, bizimodu bohemioa, gizartearen aurrean jarrera kritikoa... 1890 inguruan Rubén Darío eta beste egile batzuk hitza haien burua definitzeko arrokeriaz onartu zuten. Ordutik aurrera bere zentzu gutxiesgarri galtzen joan zen.

Orokorrean Rubén Dario nikaraguarra mugimendu literarioaren sortzaile nagusietariko bat bezala aipatzen da. Dariok 1888an eragin handia izango zuen olerki liburua plazaratu zuen, *Azul...*, eta espezialista askok hor ikusi dute mugimenduaren hasiera. Liburu horretan bertsoz eta prosaz idatzitako konposizioak nahastu zituen, non estetika berriaren ildoak agerian jartzen baitira.

### Kuban 
* José Martí
* Julián del Casal

### Mexikon 
* Amado Nervo
* Manuel Gutiérrez Nájera
* Salvador Díaz Mirón
* Luis Gonzaga Urbina
* Enrique González Martínez
* José Juan Tablada

### Puerto Ricon 
* Julia de Burgos

### Txilen 
* Carlos Pezoa Véliz
* Pablo Neruda

### Uruguai 
* Julio Herrera y Reissig, *Sonetos vascos* liburuaren egilea.
* Delmira Agustini

### Venezuelan 
* Rufino Blanco Fombona
* Pedro Emilio Coll
* Pedro César Dominici
* Manuel Díaz Rodríguez
* Luis Manuel Urbaneja

## Erreferentziak 
## Kanpo estekak 
* :Modernismoaren ikuspegiaren.
* :Modernismoaren poetikak.
* :Modernismoari buruzko bideoa Youtuben.
Orihuela–Miguel Hernandez geltokia

**Orihuela–Miguel Hernandez** Valentziar Herrialdeko Baix Segura eskualdeko tren geltoki bat da, Orihuela udalerrian kokatuta dagoena.

## Egoera 
Geltokia honako burdinbide hauen ibilbidearen zati da:

* : 507,2 kilometro-puntua
* : 52,5 kilometro-puntua

## Historia 
Jatorrizko geltokia 1884ko maiatzaren 11an inauguratu zen Alacant-Murtzia burdinbidea martxan jarri zenean. Lanak *Compañía de los Ferrocarriles Andaluces* konpainiak egin zituen, honela bere sarea bere jarduera gune nagusitik kanpo hedatzen zuelarik. Alqueríasen, Madriletik Zaragoza eta Alacanterako Burdinbide Konpainiaren Chinchilla Mendi-Aragoi-Cartagena burdinbidearekin lotzen zen, Alacant Murtziarekin lotzea ahalbidetu zuena. 1941ean, zabalera iberiarreko trenbide-sarea nazionalizatu zenean, RENFEk kudeatzen zuen geltokia.

1996an, Alacanten RENFEko merkataritza-burua zen Ramón Porrero Garcíak autobus-geltoki bat eraiki zuela ikusita, intermodal horren ideia bururatu zitzaion, garai hartan Orihuelako Udaleko Hirigintza arduraduna zen Jesús Roca jaunarekin batera. Hirigintza eta Herri Lan Saileko zuzendari nagusi Pablo Solano, Porrerorekin ideia garatu zuena. 1998an geltoki berri bat eraikitzen hasi zen, diseinu modernokoa, 1999 eta 2000 artean martxan jarri zena. Esparru intermodalak autobus-geltoki baten berezko trenbide-zerbitzuak lotzen ditu.

2010ean, Miguel Hernandez olerkariaren jaiotzaren mendeurrena ospatzeko, Espainiako Sustapen Ministerioak *Orihuela–Miguel Hernandez* izeneko geltokiari bere izena gehitzea erabaki zuen.

2012ko urriaren 1ean, geltokiko zerbitzu guztiak egungotik 300 metrora zegoen behin-behineko esparru batera eraman ziren, Madril-Valentzia abiadura handiko burdinbidearen Orihuela-Beniel tarteko lanak zirela eta. Instalazioek ia 6 000 metro koadroko azalera dute, eta 240 metroko luzera duten bi nasa dituzte.

Madril-Valentzia abiadura handiko burdinbidearen Orihuela-Beniel tarteko lanak amaitu baino pixka bat lehenago, 2015eko otsailean, geltokia jatorrizko eraikinera lekualdatu zen, eta lur gainean geratu zen trenbide berrietatik metro batzuetara. Trenbide horiek lurpetik igarotzen dira Orihuela hirigunea zeharkatzen duten zatian, Segura ibaiaren eta Arnevako pasabidearen artean. 2021eko otsailaren 1an Madril-Valentzia abiadura handiko burdinbidearen Montfort Cidekoa-Orihuela tartea martxan jarri zen.

## Geltokia 
## Zerbitzuak 
### Distantzia luzea 
### Renfe Aldiriak 
## Erreferentziak 
## Ikus, gainera 
* Administrador de Infraestructuras Ferroviarias
* Renfe Operadora

## Kanpo estekak
Ismael Esteban

**Ismael Esteban Agüero** (Torrelavega, 1983ko irailaren 16a), Ziklo-Kros eta Mendiko Bizikletako txirrindularia da. Gaztetatik, Euskal Herriko lasterketak lehiatzen egon da. Kadete eta Junior mailan Iñaki Lejarretarekin lehian egon zen Euskadiko Open-ean, adibidez. Urte batzuk geroago, 2014ean, Elite mailan garaipena lortu zuen txapelketa honetan. Horrez aparte, Ziklo-Krosean nabarmendu da, batez ere. Espainiako Ziklo-Kros txapelduna izan da. 2007. urtean, errepideko Bizkaiko Bira-n bigarren bukatu zuen.

## Taldeak 
* Cafés Baqué (2007-08)
*Ciclos Maestre (2010)

## Palmaresa 
### Errepidea
**2004**
* Espainiako Txapelketa.
* Bera.
**2005**
* Nafarroako Itzuliko etapa 1
* Espainiako Txapelketa.
* Lazkaoko Proba
* 2. Urrakiko Igoeran
**2006**
* Lazkaoko Proba
* Eusebio Vélez Saria
* Cirilo Zunzarrenen oroimenezko Saria
* 3. Urrakiko Igoeran
**2007**
* Altzoko Igoera
* 2. Urrakiko Igoeran
* 2. Bizkaiko Biran
**2008**
* San Pedro Saria
* 10. Nafarroako Itzulian
**2010**
* Aramaio 
* Arriaran

### Ziklo-krosa
**2015-16**
* 3 .16px Espainiako Ziklo-kros Txapelketan
**2016-17**
* 20px 16px Espainiako Ziklo-kros Txapelketa
* Ziklo-kroseko Espainiako Kopa
* Elorrioko ziklo-krosa
* Laudioko ziklo-krosa
* Les Franqueses del Valles.
* San Andres Saria.
* Asteasuko ziklo-krosa
* 2. Karrantzako ziklo-krosan
**2017-18**
* 20px 16px Espainiako Ziklo-kros Txapelketa
* Les Franqueses del Valles.
**2018-19**
* 2 .16px Espainiako Ziklo-kros Txapelketan
* Karrantzako ziklo-krosa
* Xativa.
**2019-20**
* Ziklo-kroseko Espainiako Kopa
* Pontevedra.
* 2. Laudioko ziklo-krosan
* 2. Karrantzako ziklo-krosan
**2020-21**
* 3 .16px Espainiako Ziklo-kros Txapelketan
**2021-22**
* Ziklo-kroseko Espainiako Kopa

## Erreferentziak 
## Kanpo estekak
Lisa Stansfield

**Lisa Jane Stansfield** (Manchester, 1966ko apirilaren 11) abeslari, musikagile eta aktore ingelesa da.

## Ibilbidea 
Bere karrera 1980an hasi zen *Search for a Star* kantu lehiaketa irabazi zuenean. Telebistako saio desberdinetan agertu eta bere lehen singleak kaleratu ondoren, Stansfield, Ian Devaney eta Andy Morris-ek Blue Zone sortu zuten 1986an.

Stansfield-en lehenengo bakarkako albuma *Affection* (1989) izan zen, eta haren single nagusia, *All Around the World* bere ibilbideko arrakasta nagusia izan zen, mundu guztian entzuna urte hartan. 1999an bere lehen filmean agertu zen, *Swing*, eta honen soinu banda ere grabatu zuen.

## Erreferentziak
Klaus-Peter Thaler

**Klaus-Peter Thaler** (Netphen, 1949ko maiatzaren 14a) alemaniar txirrindulari ohia da.

Ziklo-krosean bereziki nabarmendu zen eta bitan irabazi zuen Munduko txapelketa.

## Taldeak 
* Teka (1977).

## Palmaresa errepidean 
**1972**
* Gilen Tell Sari Nagusiko etapa bat.

**1973**
* Lillers hiriko Sari Nagusia.

**1974**
* Milk Raceko etapa bat.
* 2. Renania-Palatinatuko Itzulian

**1975**
* Gilen Tell Sari Nagusiko etapa bat.

**1977**
* 5. Andaluziako Itzulian eta etapa bat.
* Asturiasko Itzuliko etapa bat.
* 3. Espainiako Vueltan.
* Frantziako Tourreko etapa bat.

**1978**
* Frantziako Tourreko etapa bat.

**1979**
* Dauphine Libereko etapa bat.
* Alemaniako Itzuliko etapa bat.

**1980**
* Espainiako Vueltako etapa bat.
* Valentziako itzulia eta etapa bat.
* Asturiasko Itzuliko etapa bat.
* Paris-Nizako etapa bat.
* 3. Kantabriako Itzulian.

**1981**
* Valentziako Itzuliko bi etapa.

## Palmaresa Ziklo-krosean
**1976-77**
* 20px 15px Alemaniako Ziklo-kroseko Txapelketak
* 9. Ziklo-kroseko Munduko Txapelketan

**1977-78**
* 20px 15px Alemaniako Ziklo-kroseko Txapelketak
* 3. 15px Ziklo-kroseko Munduko Txapelketan

**1978-79**
* 20px 15px Alemaniako Ziklo-kroseko Txapelketak

**1979-80**
* 20px 15px Alemaniako Ziklo-kroseko Txapelketak
* 2. 15px Ziklo-kroseko Munduko Txapelketan

**1980-81**
* 20px 15px Alemaniako Ziklo-kroseko Txapelketak
* 5. Ziklo-kroseko Munduko Txapelketan

**1981-82**
* 20px 15px Alemaniako Ziklo-kroseko Txapelketak
* Igorreko ziklo-krosa

**1982-83**
* 3. 15px Ziklo-kroseko Munduko Txapelketan

**1984-85**
* 20px 15px Ziklo-kroseko Munduko Txapelketa
* 2. 15px Alemaniako Ziklo-kroseko Txapelketak

**1985-86**
* 20px 15px Alemaniako Ziklo-kroseko Txapelketak

**1986-87**
* 20px 15px Ziklo-kroseko Munduko Txapelketa
* 20px  15px Alemaniako Ziklo-kroseko Txapelketak

**1987-88**
* 20px 15px Alemaniako Ziklo-kroseko Txapelketak

## Erreferentziak 
## Kanpo estekak
Jean-Pierre Bastiat

**Jean-Pierre Bastiat** (Pouillon, Landak, 1949ko apirilaren 11 &ndash; Akize, 2021eko otsailaren 3a) frantziar errugbilaria izan zen. 1967tik 1980ra Union sportive dacquoise taldean jokatu zuen, bigarren lerroko eta hirugarren lerroko erdiko postuetan. 1969an debuta egin zuen Frantziako errugbi selekzioarekin Errumaniaren aurka. Selekzioan 32 aldiz jokatu zuen, lau entsegu sartu zituen eta bi Bost Nazioen Txapelketa irabazi zituen (1970 eta 1977).

## Ikus, gainera 
* Frantziako errugbi selekzioa 1977ko Bost Nazioen Txapelketan

## Erreferentziak
Carmen Artaza

**Carmen Artaza Insausti** (Donostia, Gipuzkoa, 1995) mezzosopranoa da.

## Biografia 
Carmenek musikari ibilbidea Donostiako Francisco Escudero kontserbatorioan biolinista gisa hasi zuen eta gerora Araoz Gazte abesbatzan abestuz kantuari aukera bat eman eta ildo horri ekin zion. 2021. urtean Michelle Breedt irakaslearekin ikasten ari da Frankfurteko Hochschule für Musik und darstellende Kunst-en. Opera Ikasketetan masterra du Guildhall School of Drc and Music. eta harrezkero garrantzi handiko orkestrekin lan egiteko aukera izan du. Carmenen hitzetan:Kantua nire bizitzako gauzarik garrantzitsuenetariko bat da. Ez dut esango kantua dela egiten dudan gauza bakarra, kantuaz gainera, bizitza dudalako. Pasio bat da, oso gustuko dut, eta ohore bat da horretaz bizitzeko eta lan egiteko aukera izatea.Kantu lehiaketetan ere hartu du parte. Aurkeztu zen lehenengo lehiaketa irabazi egin zuen eta horri esker, Alemaniara ikastera joateko beka lortu zuen. Ondoren hainbat sari jaso zituen, besteak bete, Bartzelonako *Tenor Viñas Nazioarteko Kantu Lehiaketako* irabazlea izan zen. Sari nagusiaz gainera, beste bost sari eskuratu zituen, tartean, Mozart saria, munduko 500 ahotsek baino gehiagok parte hartu zuten lehiaketan.

## Kontzertuak 
Pandemia garaian zenbait kontzertu bertan behera geratu zitzaizkion, 2021eko otsailean Berlingo Filarmonikarekin aurreikusita zuen kontzertua adibidez. Hala ere, Berlinen, Frankfurten eta Madrilen errezital ugari ditu hitzartuak. Euskal Herrian abesteko aukera ere ez du baztertzen.

## Sariak 
* Berlingo 45. Nazioarteko kantu lehiaketako sari berezia,
* Berlingo Filarmonika Abesbatzaren talentuen 4. campuseko sari berezia
* Luis Mariano nazioarteko lehiaketako lehen saria.
* Felix Mendelssohn Bartholdy kantu lehiaketako lehen saria.

* 2021ean Nazioarteko Cant Tenor Viñas 58. edizioa irabazi zuen, horrez gain Mozart Saria eta Espainiako abeslari onenari saria ere jaso zituen 

## Erreferentziak 
## Kanpo estekak 
* Carmen Artaza. Facebook
* Carmen Artazaren biografia ingelesez
Jean-Christophe Lafaille

**Jean-Christophe Lafaille** (Gap, 1965eko martxoaren 31 &ndash; Makalu, 2006ko urtarrilaren 26a) alpinista eta mendiko gidari frantziarra izan zen. Alpeetan eta Himalaian igoera zailak egiteagatik ezaguna zen; baita ere, "beharbada Himalaian inoiz egin den auto-erreskaterik onena" bezala deskribatu dena gauzatzeagatik, aldi hartan, bakarrik jaitsi behar izan zuen Annapurnaren hegoaldeko aurpegitik beso bat hautsita, bere eskalada-laguna eroriko batean hil ondoren. Zortzi mila metroko hamalau tontorretatik hamaika igo zituen, horietako asko bakarrik edo aurretik eskalatu gabeko ibilbideetatik. Makalun, munduko bosgarren mendirik altuenean, neguko lehen igoera egiteko bakarkako saiakera batean desagertu zen.
[eskuinera|thumb| Jean-Christophe Lafaille (ezkerrean) eta David Callaway [Shishapangmako kanpamentu nagusian.]]
Dan Quayle

**James Danforth "Dan" Quayle** (Indianapolis, 1947ko otsailaren 4a) estatubatuar politikaria da. Ameriketako Estatu Batuetako Ordezkarien Etxeko kidea izan zen 1977tik 1981era, eta senataria 1981etik 1989ra, biak Indiana estatuagatik. Estatu Batuetako 44. presidenteordea izan zen 1989tik 1993 George H. W. Bush presidentearekin.

## Kanpo estekak
Euskal Encodings

Sarean euskarazko film eta telesailen biltegirik handiena da **Euskal Encodings**. 2003tik auzolanean ari den irabazteko asmorik gabeko komunitate irekia da, foro moduan antolaturik. Euskarazko film eta telesailak bildu zein erdarazkoak euskaratzen ditu. 1.500 film baino gehiago daude ikusgai webgunean, mota askotako lan askoren artean. Denak euskaraz eta dohainik.

## Historia 
2003an, *Dragoi Bola*-ko atalak denen eskura jartzeko asmoarekin sortu zen, gerora marrazki bizidun gehiago batzen joan ziren, ondoren filmak... 18 urteren ostean, euskarazko ikus-entzunezkoen biltegirik handiena bilakatu da.

Azkenetako urteetan, teknologia eta baliabide berrikuntzak direla eta, beste helburu batzuetara iristen saiatzen ari dira, hala nola, bideo edukiak online eskuragai jartzen saiatzen, edota azpititulatutako film eta telesail gehiago izaten, behar eta gustu berrietara moldatzearren.

## 2021eko Argia saria 
2021eko otsailaren 4an internet arloko Argia saria eskuratu zuten, covid pandemiak eragindako sari banaketa berezi batean.

## Erreferentziak 
## Ikus, gainera 
* Pantailak Euskaraz
* Zernonikusi.eus

## Kanpo estekak
Espiritualismo

**Espiritualismo** honakoa izan daiteke:
* Espiritualtasuna, pertsona batek izan dezakeen ezaugarria.
* Espiritualismo (mugimendua), batez ere XIX. mendean garatutako mugimendu mistiko-erlijiosoa.
Chill Mafia

**Chill Mafia** trap estiloko euskal musika talde bat izan zen, Iruñerrikoa (Nafarroa Garaia). Probokazioa eta autotunearen erabilera ezaugarritzat zuten, euskal musikaren klasikoak bertsionatu izan zituzten trap musika estiloan. Ezaguna egin zen 2021. urtearen hasieran *Gazte arruntaren koplak* izenburuko abesti eta bideoklipari esker, Xabier Leteren *Gizon arruntaren koplak* abestiaren bertsioa zena.

2025eko martxoan azken kontzertua eman zuten BECen.

## Taldekideak 
* «Kiliki Frexko» (Beñat Rodrigo)
* «Flakofonki» (Julen Goldarazena)
* «Tuli Pump» (Martín Cervantes)
* «Sara Goxua» (Sara Losúa)
* «Iren3nes» (Irene Cervantes)
* «Suneo» (Alessandro Martins) 
* «Ben Yart» (Beñat Abarzuza)

## Ibilbidea 
2017 urtean sortu zen lagun talde bezala eta 2018an hasi ziren musika egiten. 2019an atera zuten euren lehen diskoa. Ospea *Ezorregatik X berpizkundea* -rekin lortu zuten. Oso polita diskoetxearekin sinatu zuten (Last Tour). Hortik aurrera  jaialdi askotan jo zuten, hala nola Primavera Sound edo Bilbao BBK Live. 

70 kontzertu baino gehiago egin zituzten, disko onenen zerrenda sartu ziren 2 urtez jarraian. *Agur eta ohore x allá va la despedida* euren azken diskoa izan zen.

2025eko martxoaren 28an agur birako azken kontzertua eman zuten BECen. Emanaldi hori Primeran plataformak eman zuen zuzenean.

## Sariak 
* Musika Bulegoa (2022)

## Diskografia 
### Mixtapeak 
* *Ezorregatik X berpizkundea* (2021)
* *Agur Eta Ohore X Allá Va La Despedida* (2024)

## Erreferentziak 
## Kanpo estekak 
* Chill Mafiaren kontua, Instagramen.